
Text rozhodnutia
Súd: Krajský súd Trnava Spisová značka: 21Sd/43/2016 Identifikačné číslo súdneho spisu: 2016200357 Dátum vydania rozhodnutia: 06. 10. 2016 Meno a priezvisko sudcu, VSÚ: JUDr. Božena Husárová ECLI: ECLI:SK:KSTT:2016:2016200357.2 Uznesenie Krajský súd v Trnave v právnej veci žalobcu: G. H., nar. XX.XX.XXXX, bytom D. G. č.XX, proti žalovanému: Sociálna poisťovňa, ústredie, Ul. 29. augusta č. 8, Bratislava o preskúmanie zákonnosti rozhodnutia žalovanej č. XXX XXX XXXX X zo dňa 21.03.2016 takto r o z h o d o l : Súd konanie zastavuje. Žiaden z účastníkov nemá právo na náhradu trov konania. o d ô v o d n e n i e : 1. Žalobca sa návrhom, ktorým je odvolanie ako opravný prostriedok podané proti rozhodnutiu žalovanej, domáhala preskúmanie rozhodnutia č. . XXX XXX. XXXX X zo dňa 21.03.2016, ktorým mu žalovaná priznala predčasný starobný dôchodok od 01.02.2016 v sume 430,50 eur mesačne podľa § 67 ods. 1 a § 82 zák. č. 461/2003 Z.z. Priznaná výška predčasného starobného dôchodku je podľa žalobcu nízka, preto žiadal o jej preverenie. 2. Žalovaná vo vyjadrení k návrhu žiadala rozhodnutie označené žalobcom v spojení s rozhodnutím č. XXX XXX XXXX X. zo dňa 25.05.2016 ako vecne správne potvrdiť. 3. Dňa 05.10.2016 bolo súdu doručenie podanie žalobcu, ktorým vzal návrh v celom rozsahu späť. 4.Krajský súd v Trnave ako správny súd príslušný na konanie prejednal vec bez nariadenia pojednávania podľa § 107 ods.2 SSP keď zistil, že sú splnené podmienky na zastavenie konania o preskúmaní napadnutého rozhodnutia žalovanej v dôsledku späťvzatia návrhu na jeho preskúmanie. 5. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstráni vady žaloby, ktorých odstránenie súd nariadil a ktoré bránia vecnému vybaveniu žaloby alebo ak žalobca nie je zastúpený podľa § 250a O.s.p., alebo ak žaloba bola vzatá späť. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade . 6. Vzhľadom na prejav vôle žalobcu spočívajúci v späťvzatí návrhu, súd postupoval podľa § 492 ods.1 SSP a podľa § 250d ods. 3 v spojení s § 250h ods. 2 O.s.p. konanie zastavil. O trovách konania súd rozhodol podľa § 146 ods. 1 písm. c) O.s.p. v spojení s § 246c O.s.p. Poučenie: Proti tomuto rozhodnutiu je možné podať odvolanie v lehote 15 dní odo dňa doručenia prostredníctvom tohto súdu na Najvyšší súd SR. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

